DA Den Europæiske Unions Tidende C 346/7

Meddelelse om ændring af meddelelse om indledning af en antisubsidieprocedure vedrørende importen af cykler med oprindelse i Folkerepublikken Kina, der blev offentliggjort den 27. april 2012, og om udvidelse af denne procedure til at omfatte importen af cykler afsendt fra Indonesien, Malaysia, Sri Lanka og Tunesien

2012/C 346/07

Den 27. april 2012 indledte Europa-Kommissionen (»Kommissionen«) en antisubsidieprocedure vedrørende importen af cykler med oprindelse i Folkerepublikken Kina (1) (»antisubsidieindledningsmeddelelsen«) i overensstemmelse med artikel 10 i Rådets forordning (EF) nr. 597/2009 af 11. juni 2009 om beskyttelse mod subsidieret import fra lande, der ikke er medlemmer af Det Europæiske Fællesskab (2) (»antisubsidieundersøgelsen«).

Den 26. september 2012 offentliggjorde Kommissionen Kommissionens forordning (EU) nr. 875/2012 af 25. september 2012 om indledning af en undersøgelse vedrørende den mulige omgåelse af de antidumpingforanstaltninger, der blev indført ved Rådets gennemførelsesforordning (EU) nr. 990/2011 på importen af cykler med oprindelse i Folkerepublikken Kina ved import af cykler afsendt fra Indonesien, Malaysia, Sri Lanka og Tunesien, uanset om varen angives med oprindelse i Indonesien, Malaysia, Sri Lanka og Tunesien eller ej, og om at gøre denne import til genstand for registrering (3) i henhold til artikel 13 i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (4) (»antiomgåelsesundersøgelsen for antidumping«).

Da ovennævnte antiomgåelsesundersøgelse for antidumping dækker samme område som antisubsidieundersøgelsen, nemlig importen af cykler uden motor (herunder trehjulede transportcykler, men ikke unicykler) med oprindelse i Folkerepublikken Kina, bør anvendelsesområdet for antisubsidieindledningsmeddelelsen uden videre ændres for at afspejle indledningen af antiomgåelsesundersøgelsen for antidumping. Dette er nødvendigt bl.a. for at sikre om nødvendigt medtagelsen af enhver import af den pågældende vare med oprindelse i Folkerepublikken Kina afsendt fra Indonesien, Malaysia, Sri Lanka og Tunesien i antisubsidieprocedurens analyse af årsagssammenhængen.

Til dette formål tilføjes følgende afsnit efter andet afsnit i punkt 5 i antisubsidieindledningsmeddelelsen:

»Efter offentliggørelsen af Kommissionens forordning (EU) nr. 875/2012 af 25. september 2012 om indledning af en undersøgelse vedrørende den mulige omgåelse af de antidumpingforanstaltninger, der blev indført ved Rådets gennemførelsesforordning (EU) nr. 990/2011 på importen af cykler med oprindelse i Folkerepublikken Kina ved import af cykler afsendt fra Indonesien, Malaysia, Sri Lanka og Tunesien, uanset om varen angives med oprindelse i Indonesien, Malaysia, Sri Lanka og Tunesien eller ej, og om at gøre denne import til genstand for registrering (5), kan undersøgelsen også fastslå, om den påståede omgåelse af import dækker påstået subsidieret import af den undersøgte vare med oprindelse i Folkerepublikken Kina.

Punkt 5.6. ændres til punkt 5.7., og overskriften affattes således:

»5.7. Vejledning om indgivelse af skriftlige bemærkninger og indsendelse af udfyldte spørgeskemaer og korrespondance «

Der indsættes et nyt punkt 5.6. mellem punkt 5.5. og punkt 5.7., der affattes således:

»5.6. Oplysninger relateret til spørgsmålet i tredje afsnit i punkt 5: Alle interesserede parter, der ønsker at afgive oplysninger, der er relevante for det tredje afsnit i punkt 5, skal gøre dette inden for en frist på 37 dage fra datoen for offentliggørelsen af denne meddelelse i Den Europæiske Unions Tidende, medmindre andet er angivet.«

(1) EUT C 122 af 27.4.2012, s. 9.

(2) EUT L 188 af 18.7.2009, s. 93.

(3) EUT L 258 af 26.9.2012, s. 21.

(4) EUT L 343 af 22.12.2009, s. 51.

(5) EUT L 258 af 26.9.2012, s. 21.«